De mange evindelige tv-spot, er indimellem en irritation og kan fylde ligeså meget som tv-reklamerne på de kommercielle tv-kanaler!

Men det er en fordel, at have DR som modstykke til de mange kommercielle radio- og tv-kanaler. – Selvom det kan være svært altid at se og høre public service forpligtigelsen.

Den gode fokus på dansk drama, skal DR fortsætte med – men det er som om, at på trods af internationale tv-priser, så skal visse af DRs tv-serier nu have andet tilsnit, så de også skal ligne noget, som vi blandt andet kender fra England og Amerika ...

Tidligere var DR ikke blege for at vise gamle danske film – nu er det efterhånden en sjældenhed!

DR 1 udsender nu en del reality lignende udsendelser – måske en fordel for at trække seere fra kommercielle tv-kanaler som f.eks. Viasats kanaler?

DR 2 er blevet en samfundskanal – tja … det er en noget anden stil end det gamle DR 2 – men DR 2 har nu en sammenhængende flade, hvor DR 2 morgen, indimellem er et udmærket modstykke til TV 2s Go morgen.

Fra DR 2, har DR K nu overtaget en forkortet og kompakt udgave Danskernes Akademi – det er en skam, at folkeoplysning med tv-billeder på IKKE må fylde mere! – Men det er jo set før – som f.eks. i midten og slutningen af 1990’erne, hvor TV-Åben heller ikke fik lov til at overleve – dengang blev til en enkel udsendelse direkte fra en dansk højskole med debat – selvom der var lagt op til mere!

Men tommelfingeren op for, at vi nu har DR K til de smalle, kunstneriske film og udsendelser – samt visse dokumentarfilm.

DR 3 sender en del film og er på nogle områder, at sammenligne med TV2s Zulu.

DR finder det nu nødvendigt med hele to børne- og ungdomskanaler – men selvfølgelig er de nok også fremtidens licensbetalere …

På internettet, skal der lige være en bemærkning om Bonanza, som er et fint tiltag – men hvorfor skal døve og svagthørende licensbetalere IKKE tilgodeses med tekstning? 

På radiosiden, er det lidt af en definition om P1 er bedre end Radio 24syv – flere udsendelser på P1 er blevet alt for korte!

P3 og P4 er det også lidt af en definition, hvad forskellen er …

Når nu ikke musikken fylder mere på DRs tv-kanaler, så er det godt med de musikmæssige radiogenrekanaler. – Dem kan man så benytte som tilbud. 

– Men med public service forpligtigelse, så mangler DR en større grad af dansk tekstning – aktuelt på DR K! 

DRs salgsafdeling, som i samarbejde med andre producenter, udgiver DVD'er med DR-produktioner, er indimellem UDEN danske undertekster – selvom de på tv, HAR været udsendt med danske undertekster!           Det er skammeligt, at svagthørende og døve skal nedprioteres på den måde!

Opdatering 11. september 2013 - med svar til Lillian Mossin-Langgaard:

Det er for nemt at svare, at man ikke bruger DR!

Ingen kan sige sig fri for, på et eller andet tidspunkt at bruge DR!

Hvad er konsekvensen ved at kaste det hele over i armene på kommercielle kanaler?
Det er en poppet og stærkt fordummende flade, som INTET reelt kan bidrage - KUN at underholde den indre mærk mig selv navle!

De kommercielle tv-kanaler har ofte dårlig lyd og slet ikke fokus på at undertekste dansksproget tv-udsendelser.

Og de kommercielle radiokanaler bliver fordummende ved bare at sende popmusik!

Når så det er sagt, så er jeg bestemt også kritisk - indenfor de rammer DR har, mener jeg at DR mangler forbedring - hvilket du tilsyneladende IKKE forholder dig til.